cyanic-selkie/wikianc huggingface dataset:
Guro Knutsen Mienna
Karriere
Guro Knutsen debuterte for Røa i 2006-sesongen, og resultatet var imponerende. Knutsen, som omgående ble omskolert som spiss, ble lagets nest mestscorende spiller da Røa fikk en tredjeplass i serien (bare Kristine Edner scoret mer). Også de to påfølgende årene ble Guro Knutsen Røas nest mestscorende spiller, begge gangene bak Lene Mykjåland. Før 2009-sesongen har Guro Knutsen scoret 37 toppseriemål for Røa.
Som resultat av Knutsens innsats ble hun tatt ut på landslaget allerede etter debuten på Røa. Knutsen ble også tatt ut på laget som spilte VM i Beijing i 2007 og året etter deltok hun i OL i samme by. I begge mesterskapene hadde hun en relativt beskjeden rolle, men hun scoret 1-0-målet mot Japan i katastrofekampen som etter hvert endte 1-5.
Den 21. oktober 2008 skapte Guro Knutsen og fire andre Røaspillere -- Marit Fiane Christensen, Marie Knutsen, Lene Mykjåland og Siri Nordby -- overskrifter da de sendte ut et presseskriv der de erklærte seg ferdig med landslaget inntil videre på grunn av problemer med landslagsledelsen. Presseskrivet nevnte aldri landslagstrener Bjarne Berntsen ved navn, men det var forstått at han og hans håndtering av landslaget var vesentlig i deres avgjørelse om å trekke seg fra landslaget. Landslagsavslaget, som hyppig ble omtalt som en boikott i pressen, skapte stor mediaoppmerksomhet, langt mer enn noe annet det året. Det ble arrangert et improvisert møte den 28. oktober mellom Berntsen og de fem utbryterne, men ettersom Norges fotballforbund ikke stilte på møtet, ble møtet resultatløst.
Da gikk det bedre på klubbnivå. Guro Knutsen vant serien og cupfinalen med Røa, som var suverene i hele 2008-sesongen. Etter svært god innsats ble Guro Knutsen kåret til årets spiller i Toppserien 2008. Den 25. april 2009 giftet Guro Knutsen seg med Kim André Mienna. Hun tok navnet Guro Knutsen Mienna.
Knutsen Mienna fortsatte også i 2009, der hun spilte samtlige kamper bortsett fra bortekampen mot Fløya, og hun startet i alle kampene hun spilte. I 2010, etter at søsteren trakk seg på grunn av graviditet, ble Guro flyttet ned til høyre indreløper, der hun hadde begynt karrieren. I 2010-sesongen spilte Mienna samtlige kamper, som eneste Røa-spiller, og hun ble bare byttet ut tre ganger – en av dem i en betydningsløs kamp mot LSK Kvinner, der hun sannsynligvis ble spart til Mesterliga-kampen mot Zvezda 2005 Perm noen dager etter. Knutsen Mienna ble cupfinalens beste spiller under cupfinalen mot Trondheims-Ørn, og hun scoret to mål i finalen.
Mienna ble rangert som nummer 200 på listen over de tusen beste idrettsutøverne i Trøndelag i avisa Nidaros sin kåring i 2022.
Spadestører
Spadestører er en liten familie av svært primitive beinfisk, beslektet med vanlige stører. Familien omfatter to nålevende arter og fire fossile. De kan bli litt over 2 meter lange. De likner fysisk på vanlige stører, men mangler det typiske hudpanseret av beinplater som man finner hos dem, og har nesen trukket ut i en lang sverd- eller spadeaktiv utvekst som den bruker til å rote opp bunndyr med. Denne tydelige utveksten har gitt gruppen navnet.
Nyklekte spadestører mangler de voksnes utvekst og likner på vanlige stører i fasongen. «Spaden» eller «sverdet» begynner å dannes kort tid etter at de er klekket.
Utbredelse og trusler
Spadestørene har en sterkt begrenset subtropisk utbredelse. Spadestøren finnes bare i Mississippi-elva i USA og sverstør er endemisk for Yangtze i Kina. Begge er skjeldne, og den kinesiske arten regnes som kritisk truet.
Bestandene av begge arter av spadestører har sunket dramatisk i deres hjemområder som et resultat av overfiske, forurensing og tap av leveområder på grunn av utbygging og særlig bygginger av store demninger som har blokkert den årlige vandringen opp elver for å gyte. Andre faktorer som har skadet bestandene er store prosjekter (særlig i Kina) der elveløp har blitt lagt om. Dette har ført til et gyteområdene til den kinesiske arten har blitt skadet eller er blitt utilgjengelige. Den kinesiske sverdstøren har ikke blitt observert siden 2007, og det er mulig at arten er utdødd.
Luftfartsproblemene etter Eyjafjallajökulls vulkanutbrudd 2010
Luftfartsproblemene etter Eyjafjallajökulls vulkanutbrudd 2010 førte til store problemer i luftfarten over store deler av Europa. Da luftrommet over en lang rekke europeiske land ble stengt og tusenvis av flygninger kansellert, ble millioner av passasjerer verden over strandet.
Bakgrunn
Dette førte til betydelige forsinkelser i luftfarten i Østerrike, Belgia, Bosnia-Hercegovina, Kroatia, Tsjekkia, Danmark, Estland, Færøyene, Finland, Frankrike, Tyskland, Ungarn, Island, Irland, Italia, Latvia, Litauen, Luxembourg, Moldova, Nederland, Norge, Polen, Romania, Russland, Slovakia, Slovenia, Spania, Sverige, Sveits og Storbritannia. De fleste større europeiske flyplassene ble stengt.
Per 17. april var utbruddet fortsatt pågående, men ikke med like stor styrke som tidligere. Asken steg til 5 kilometers høyde, og ikke 13 kilometer som tidligere. Dette innebærer at asken ikke vil være i stand til å spre seg utover Europa. Prognosen for 18. april viste at store mengder aske ville fortsette å spre seg utover Nord-Europa. Askeskyen var ventet å nå Kasakhstan sent 16. april. Askeskyen var ventet å vare til minst 21. april, og dreie i en sørligere retning mot sør i Frankrike og Italia.
Vulkanologen Bill McGuire fra Aon Benfield UCL Hazard Research Centre sa 15. april at et stort utbrudd som dette har potensial til å påvirke flytrafikken ved nordlige breddegrader i seks måneder eller mer. Den europeiske organisasjonen for luftfartskontroll sa på kvelden 15. april at flytrafikken kunne bli forstyrret i enda 48 timer.
Konsekvenser for luftstyrker
Fem jagerfly av typen F-18 fra det finske luftforsvaret fløy 15. april inn i askeskyen i det nordlige Finland. Vulkansk aske ble funnet i motorene på tre av flyene, og videre undersøkelser avslørte omfattende skader av smeltet glass i forbrenningskammeret i en av motorene. Motorene ble sendt til reparasjon. Som en følge av dette ble alle unødvendige militære flygninger kansellert.
Neologismer
Nyord som har dukket opp i mediene i forbindelse med kansellerte flyavganger relatert til vulkanutbruddet, inkluderer «askefast» og «å askeavlyse».
«Askefast»
Begrepet «askefast» er et medieskapt uttrykk som har vært benyttet siden april 2010. Ordet viser til personer og flyfrakt som har vært forhindret fra å reise med fly som følge av innstilt lufttrafikk på grunn av vulkansk aske.
Uttrykket ble først tatt i bruk da askeskyer fra utbruddet i vulkanen Eyjafjallajökull på Island i midten av april 2010 lammet store deler av europeisk lufttrafikk. Kort tid etter ble ordet brukt både på trykk og i etermedia.
Ordet er satt sammen på samme måte som værfast, ordet er beskrivende for den situasjonen mange befinner seg i. Ingen ordbøker er oppdatert med ordet og derfor har mange journalister valgt å skrive det i anførselstegn. Nyheter inneholdt en økende frekvens av askefast-overskrifter fra nesten alle landets større aviser. Samtidig ble nye varianter lansert, som «askekrise» (om næringer som har fått «askefast»-problemer).
Språkdirektør Sylfest Lomheim karakteriserte nyskapningen som et «blinkskudd».
Avisen VG etablerte på sin nettside VG Nett en mye brukt nettside, «Haikesentralen», for å skape kommunikasjon mellom dem som satt aksefaste og dem som hadde ledig passasjerkapasitet i bil eller andre transportmidler. Andre løsninger inkluderte jomfruturen til et cruiseskip, Royal British Navy – og skoleskipet Gann.
Fra og med 24. april var askeutstøtingen nesten opphørt, og skyene var uttynnet eller vekk. Flytrafikken var normalisert, slik at behovet for å beskrive noe/noen som askefast ble minimalt.
Ordet ble først brukt av VG Netts journalist og frontredigerer Andreas Fosse. Torsdag 15. april 2010 klokken 08.15 ble ordet askefast publisert i en artikkel på VG Nett for første gang. En drøy uke senere fikk ordet askefast 139 000 treff på Google.
Begrepet er blitt benyttet som et adverb eller adjektiv.
En person som ble askefast var komikeren John Cleese, som bodde i London, men var på Skavlans TV-show i Oslo og kunne ikke reise hjem. Han tok en taxi fra Oslo til Brussel der en togbillett til London kunne bli bestilt.
Grafikkprosessor
Grafikkprosessor eller GPU (Graphics Processing Unit) er mikroprosessoren som behandler grafikk i nyere datamaskiner. GPU fungerer på mange måter som CPU-en, men er dedikert til å behandle grafikkdata. GPU-en er ofte plassert på et eget kort eller enhet i datamaskinen (skjermkort), og får sine ordre og data fra hovedkortet.
Nyere GPU-brikker har som hovedoppgave å behandle, projisere og rasterisere geometriske 3D-data fra for eksempel videospill eller grafiske simuleringsprogrammer. De fleste GPU-er kan også avlaste prosessoren i 2D-grafiske operasjoner som for eksempel opptegning av grafiske brukergrensesnitt i «vanlige» programmer.
Kan ha mange innebygde komponenter som utfører spesifikke oppgaver eller tilføyer funksjoner. Som for eksempel TV-signal konverter, DVD-koding eller lignende. Nye typer kommer på markedet hele tiden og kapasiteten utvides konstant.
GPU selges ikke separat, men distibrueres gjennom en underleverandør som leverer disse integrert i grafikkort.
Horsvær naturreservat
Horsvær naturreservat er et naturreservat og ramsarområde i Brønnøy, Sømna og Bindal kommuner i Nordland. Reservatet ble opprettet for å «ivareta et nasjonalt verdifullt kystområde, med det naturlig tilknyttede plante og dyreliv. Spesiell verdi knytter seg til området som hekke-, myte- og overvintringsområde for sjøfugl».
Området omfatter flere mindre øyvær, deriblant Gimsan, Terjan, Gjøvan, Horsvær, Hensteinen og Storbraken. Området har et areal på 170,4 km², hvorav 169,1 km² sjøareal. Innenfor naturreservatet ligger Hensteinen, Horsvær og Gimsan fuglefredningsområde.
Her finnes en stor del av Sør-Helgelands hekkelokaliteter for sildemåke. Videre er det fem storskarvkolonier og mye toppskarv. Foruten disse artene er det også flere hekkekolonier av gråmåke og svartbak, og gode bestander av de andre naturlig forekommende sjøfuglartene. Området har en viktig funksjon som myteområde for grågås, og som overvintringsområde for sjøfugl. I tilknytning til de tidligere faste bosetningene er det bygd opp en rekke e-hus. Selv om det nå ikke er fast bosetning så stelles det fortsatt for ærfuglene, og driften av egg- og dunværene foregår på tradisjonell måte. Den intense bruken av øyene som egg- og dunvær har skapt et særegent kulturlandskap.
Filippo Galli
Filippo Galli (født 19. mai 1963 i Monza, Italia) er en tidligere italiensk fotballspiller for blant annet A.C. Milan. Han er for tiden en del av trenerteamet til AC Milans førstelag. Galli arbeidet som teknisk assistent for Carlo Ancelotti frem til 1. juni 2009 da Ancelotti overtok managerjobben i Chelsea FC. Ancelotti har uttrykt et ønske om å ha Galli med som assistent også her. AC Milan har imidlertid ønsket å beholde Galli som assistent-trener og Galli fortsetter inntil videre som assistent under den nye manageren Leonardo Araújo.
Vanessa James
Vanessa James (født 27. september 1987) er en canadisk kunstløper. Hun konkurrerer i parløp sammen med Eric Radford og representerer Canada. Hun konkurrerte tidligere for Frankrike med Morgan Ciprès. Hun og Ciprès vant bronse under EM i kunstløp 2017. De respresenterte Frankrike under Vinter-OL 2014 i Sotsji, der de ble nummer 10 i parløp.
Filippo Galli
Karriere
Galli spilte for AC Milan i perioden 1983 til november 1996, før han ble solgt til Reggiana, et annet Serie A-lag. Etter to sesonger hos Reggiana, gikk han over til Brescia. I en alder av 38-år spilte han en sesong hos Watford mens Gianluca Vialli var manager. Han avsluttet spillerkarrieren i 2004, etter to sesonger hos Serie C-klubben Pro Sesto.
Vanessa James
Under Vinter-OL 2022 i Beijing, ble hun nummer 12.
Morgongåva
Morgongåva er et tettsted i Heby kommune i Uppsala län i landskapet Uppland i Sverige. I 2010 hadde tettstedet 1,409 innbyggere.
Historie
På 1870-tallet da Norra stambanan (i dag Dalabanan) ble anlagt tok de tyske eierne på eget initiativ opp spørsmålet om man skulle bygge en jernbanestasjon på Morgongåva. Det var ikke en del av den foreslåtte utbyggingen av jernbanen, men på grunn av et stort jernverk som var under oppføring ble det laget en stasjon. Man anla samtidig gater med husnummer og det oppstod et samfunn. Jernverket ble imidlertid en fiasko da det av ulike grunner aldri kunne tas skikkelig i bruk.
I 1898 etablerte istedenfor Westerås Lantbruksmaskiner, som senere byttet navn til Westeråsmaskiner, produksjon av blant annet såmaskiner (senere også snøscootere). Produksjonen av landbruksmaskiner ble nedlagt i 1988. I de gamle fabrikklokalene er det i dag et lavprisbutikk. På tettstedet er også distribusjonssentralen til AdLibris som er Sveriges største internettbokhandel. Idag jobber det betydelig flere personer på det gamle fabrikkområdet enn da det var fabrikk der.
Navnet på tettstedet er først kjent som navnet på en gård i 1667. Grunnen til at gården hadde dette navnet er ikke helt klarlagt, men visstnok skal navnevalget springe ut fra et trekantdrama. På 1600-tallet hadde en brukseier i Molnebo, like utenfor Morgongåva et forhold med en av sine tjenestepiker. Hun ble gravid og brukseieren var redd for at konen skulle få vite om forholdet. Han «kjøpte» en av tjenerne som skulle sørge for jenten og det kommende barnet, da jenten og tjeneren giftet seg fikk de en gård som bryllupsgave, morgengave, derav navnet.
Chrome OS
Chrome OS er et operativsystem og en Linux-distribusjon fra søkeselskapet Google. Første versjon ble lansert 19. november 2009 som et derivat av Ubuntu og Chromium OS. I februar 2010 ble distribusjonen basert på Gentoo Linux. Chrome OS er primært laget for å brukes på internett, og opprinnelig var det en ren tynnklient for nettskyen. Siden 2014 har Chrome OS også fått programmer som kan kjøres uavhengig av internett.
Chrome OS bruker ikke vindussystemet X eller Wayland, som er de vanligste vindussystemene for Unix og Linux. I stedet benytter det et egetprodusert vindussystem – Ash window manager, som er basert på nettleseren Google Chrome.
Operativsystemet baserer seg i stor grad på Nettskyen og er tildels knyttet opp til Google Apps. Grunnideen er ifølge Google selv at man skal kunne benytte vanlig nettsideprogrammering og scripting til å lage applikasjoner, noe som vil gjøre det enklere og kjappere å lage applikasjoner til Google OS enn dagens operativsystem.
Siste versjon er 56.0.2924.110 som ble lansert 24. februar 2017.
Gustaf Tenggren
Gustaf Adolf Tenggren (født 3. november 1896 i bygda Magra i Västergötland i Sverige, død 9. april 1970 i tettstedet Dogfish Head i Maine i USA) var en svensk illustratør og animatør. Han var ateliersjef hos det amerikanske The Walt Disney Company da selskapet lagde tegnefilmene Snehvit og de syv dverger (1937), Pinocchio (1940), Fantasia (1940) og Bambi (1942).
Liv og arbeid
Tegngren etablerte seg deretter som illustratør av barnebøker. Han tegnet blant annet til Janette Sebring Lowreys The Poky Little Puppy som kom ut i 1942 som én av de tolv første bildebøkene i Simon and Schusters populære billigbokserie Little Golden Books. Fram til 2001 var det i USA solgt i alt 15 millioner eksemplarer av denne boka, som dermed ble rangert som landets mestselgende barnebok. The Poky Little Puppy kom på norsk som Vimsekoppen i 1954 i serien Tidens gullbøker, oversatt av Alf Prøysen. Flere bøker fikk seinere navn etter Gustaf Tenggren, for eksempel The Tenggren Tell-It-Again Book, The Tenggren Story Book, Tenggren's Cowboys and Indians, Tenggren's Thumbelina, Tenggren's Jack and the Beanstalk og Tenggren's Mother Goose.
Gustaf Tenggren dro aldri tilbake til Sverige, men samlet en mengde antikviteter som han testamenterte til Dalarnas museum i Falun, der de utgjør en egen avdeling. Flere av tegningene hans ble gitt til Kerlan Collection of Children's Literature ved University of Minnesota.
Tenggren var gift med Anna Tenggren-Brink.
Den amerikanske popkunstneren Jim Dine har laget en 9 meter høy Pinocchio-statue i bronse som det er planer om å reise i Borås til minne om Tenggren som ble født like nord for byen.
Tårn- og sverdordenen
Tårn- og sverdordenen (portugisisk: Ordem da Torre e Espada, do Valor, Lealdade e Mérito) er en portugisisk orden. Den ble innstiftet i 1808 i Rio de Janeiro av prinsregent Johan i anledning kongefamiliens ankomst til Brasil etter flukten fra Portugal, foranlediget av landets besettelse av Napoléons tropper. Ordenen var særlig tenkt å belønne dem som hadde bistått i ferden over havet, særlig britiske militære, som ikke kunne tildeles andre portugisiske ordener fordi de ikke tilhørte den katolske kirke. Ordenen ble reformert i 1832, etter at kongefamilien var tilbake i Portugal og ble da landets fornemste orden. Etter den republikanske revolusjonen i 1910 ble ordenen avskaffet. Den ble gjenopprettet 26. september 1917 med tanke på belønning av sivile eller militære fortjenester av republikken og fedrelandet. Presidenten er ordenens stormester. Ordenen ranger som den første av Portugals ordener, foran Kristusordenen.
Ordenen regnes til Portugals «gamle militærordener», selv om ordenen først ble innstiftet i 1808. Bakgrunnen for dette er at ordenen ved opprettelsen ble gitt en eldre historie og angivelig var en gjenoppliving av en orden fra 1459, innstiftet av kong Alfonso V av Portugal.
Inndeling
I 1832 fikk ordenen fire grader, en femte ble lagt til i 1896. Ved gjenopprettelsen i 1917 gikk en tilbake til fire grader, men allerede året etter ble en femte klasse lagt til igjen. Etter dette har Tårn- og sverdordenen fem grader:
Fra 1939 kan storkors også tildeles med kjede.
Insignier
Ordenstegnet for Tårn- og sverdordenen består av en hvitemaljert femtagget stjerne i gull. Stjernen er plassert på en eikekrans i grønt og gull. Midtmedaljongen er i gull og har et blått sverd omgitt av en eikekrans i blått. Medaljongen er omgitt av en blå bord der ordenens motto, «VALOR, LEALDADE E MÉRITO», er innskrevet i gull. Stjernen har øverst et tårn i gull. Baksiden bærer Portugals riksvåpen og omskriften «REPÚBLICA PORTUGUESA». Ordensstjernen har fem tagger og er i gull eller sølv, avhengig av klasse, og har ordenstegnet i midten. Ordenskjedet har ledd bestående av tårn og sverd med krans. Ordensbåndet er blått.
Tildeling
Republikken Portugals president innehar automatisk storkors med kjede. Storkors med kjede tildeles ellers i hovedsak andre lands statsoverhoder. Det er satt begrensninger på antallet samtidige innehavere av Tårn- og sverdordenen. Det kan maksimalt være 10 innehavere av storkors, 25 storoffiserer, 40 kommandører, 60 offiserer og 100 riddere. Utlendinger er ikke omfattet av begrensningene.
Santiago Ramón y Cajal
Santiago Ramón y Cajal (født 1. mai 1852 i Petilla de Aragón i Spania, død 17. oktober 1934 i Madrid) var en spansk lege som ble tildelt Nobelprisen i fysiologi eller medisin i 1906.
Bakgrunn
Som barn ble Ramón y Cajal overført fra skole til skole på grunn av dårlig oppførsel og anti-autoritære holdninger. Det er en illustrasjon både på hans opprørskhet og begavelse at Ramón y Cajal ble fengslet som elleveåring, etter å ha ødelagt byporten der han bodde med en hjemmelaget kanon.
Medisiner
Santiago Ramón y Cajal publiserte fra 1880 en stor mengde vitenskapelige arbeider, for det meste berørende nervevevenes histologi, av hvilke mange fikk grunnleggende betydning for nerve- og hjerneforskningen. Han ble således en av de store pionérer innen utforskningen av nervesystemet, og var den som oppdaget at nervesystemet består av milliarder av enkeltceller.
Han beskrev disse cellene, kalt nevroner, og gjorde i tillegg en rekke andre oppdagelser. Ramón y Cajal var den første til å innse at nevroner overfører elektrisk strøm bare i én retning, fra dendrittene ned til enden av aksonet.
Ramón y Cajals oppdagelser ble gjort på grunnlag av Camillo Golgis teknikk for å synliggjøre nevroner. De to delte også nobelprisen i 1906. Likevel var de hele tiden vitenskapelige rivaler, og Golgi aksepterte aldri Ramón y Cajals store oppdagelse -- at nevronene er selvstendige enheter.
I en periode på 10 år bodde Santiago Ramón y Cajal i Ayerbe, og det er opprettet et museum til minne om ham der.
Antrozoologi
The Encyclopedia of Applied Animal Behavior and Welfare beskriver Antrozoology slik: ''«Antrozoology er studiet av dyr-menneske interaksjon. Kombinasjonen anthro-, i betydningen om mennesker, og zoology forekom første gang i 1987 som tittelen på tidsskriftet Anthrozoös, og ble senere brukt i navnet på International Society for Anthrozoology (selv om anthropozoology ville vært riktigere etymologisk). Brukt bokstavelig ville anthrozoology omfatte mye av konserveringsvitenskap, dyrevelferd og anvendt dyre økologi, men brukes vanligvis om forbindelser og spesielt forhold mellom individuelle mennesker og individuelle dyr heller enn om interaksjon som omfatter befolkningsgrupper. Anthrozoology omfatter, men er ikke begrenset til, studie av bindingen mellom mennesker og dyr. Det burde logisk også inkludere mislykkede og dysfunksjonelle interaksjoner, men gjør sjelden det.»''
Antrozoologi er et moderne tverrfaglig felt i framvekst som overlapper med en rekke andre fagfelt, deriblant etologi, medisin, psykologi, veterinærmedisin og zoologi. Et hovedfokus innen antrozoologisk forskning er tallfesting av de positive effektene av menneske-dyrforbindelser hos begge parter og studiet av virkeligheten av deres samhandlinger.
Swabe.org kommer med følgende kommentar: ''«I realiteten er homogeniteten i antrozoologisk forskning liten, ihvertfall når det gjelder faglige innfallsvinkler, metodologi og teori. Den akademiske bakgrunn hos antrozoologiske forskere kan være ekstremt variert. Blant gruppen som studerer menneske-dyr-relasjonen finner man for eksempel sosiologer, psykologer, zoologer, etologer, historikere, filosofer, veterinærer og til og med leger.»''
De legger til at antrozoologi kan skjene over i etikk, adferdsvitenskap, velferd og PR, og mange andre områder innen menneske-dyr-grensesnittet.
Eksempler på emner som blir undersøkt
Eksempler på rapporter publisert av ISAZ fram til og med 2005 inkluderer:
Zhao Erfeng
Zhao Erfeng (kinesisk: 赵尔丰; pinyin: Zhào Ěrfēng, Wade-Giles: Chao Erh-feng; født 1845 i Liaoyang i provinsen Liaoning i Kina, henrettet 22. desember 1911 i Sichuan), zi: 季和, var en mandarin under Qing og bannermann tilhørende det blå banner. Xan opprettet som general og anfører av keiserlige tropper i 1906 et voldsherredømme over Øst-Tibet, og det dannet fundament og utgangspunkt for militærokkupasjonen over hele Tibet som fulgte i 1910. Zhao Erfeng var yngre bror av Zhao Erxun.
Liv og virke
Kort etter at datidens Dalai Lama flyktet inn i mongolsk eksil i 1904 rett etter det britiske tibetfelttog og den russisk-japanske krig, fikk Keiserriket Kina noe spillerom som muliggjorde at det kunne befeste sin makt i geografiske randområder.
Zhao Erfeng ville også spille religionene ut mot hverandre; han hav generøst et landstykke til franske katolske misjonærer - land som han hadde berøvet buddhistklosteret. Dette førte til et angrep fra munkenes side, med noen katolske prester som dødsofre.
Som svar på dette ble et korps fra Sichuan sendt til området. Hæren og ødela klosteret var helt under kommando av Zhao Erfeng Batang tok tilbake. Zhao Erfeng fikk i oppdrag å gjenopprette posisjonen til Kina i Kham og konsolidere dem.
En tidligere tibetansk khampasoldat ved navn Aten har senere redegjort fot hvordan tibetanere minnes Zhao, som «Slakter Feng», med begrunnelsen både ødeleggelsen av klosteret Bathang, ordren om å fôre soldatenes sko med klosterets hellige tekster, og massemord på tibetanere.
I 1907 okkuperte han militært hele det sørlige Kham, og rekvirerte størsteparten av innhøstingen og kornforrådene fra befolkningen, uten å gi noen vederlag. I 1908 forsterket han sine styrker og sendte dem inn mot det sentrale Tibet. En protest fra den tibetanske regjering mot denne militære innmarsjen førte ikke frem; ambanen nektet rett og slett å videreformidle den til den kinesiske regjering. Tvert imot ble invasjonsstyrkene ytterligere styrket, og en annen general, mandsjuen Zhongyin, anførte dem mot Lhasa.
Zhao Erfeng var blant de første ofre for Xinhairevolusjonen i oktober 1911. Han ble dømt til døden av opprørerne og henrettet ved titusen kutt og så halshogd i desember.
Traveling Wilburys Vol. 1
Traveling Wilburys Vol. 1 er debutalbumet til supergruppen the Traveling Wilburys, spilt inn og gitt ut i 1988 og fikk stor kommersiell suksess og god kritikk.
Bakgrunn
Tidlig i april 1988, var George Harrison i Los Angeles, California. Han skulle spille inn en B-side for en europeisk maxisingel. Jeff Lynne var også i Los Angeles for å produsere noen sanger for Roy Orbison, og for Tom Pettys soloalbum. Mens han spiste middag sammen med Lynne og Orbison, fortalte Harrison at han skulle spille inn en ny sang og ville gjerne gjøre det neste dag. Både Lynne og Orbison tilbød sin hjelp. De trengte et studio på kort varsel, så Harrison foreslo at de skulle ringe Bob Dylan, som hadde sitt eget hjemmestudio. Etter middag stakk George innom Tom Pettys hus for å plukke opp gitaren sin for neste dags innspilling og inviterte likegodt ham med også. De samlet seg i Dylans hjem i Malibu neste dag, der de skrev og spilte inn sangen «Handle with Care». Alle fem delte vokalen.
Låten ble sett på som for god til en B-side, så Harrison fikk ideen om å danne et band, skrive og spille inn flere sanger og gi ut et album. Gruppen kom sammen igjen ni dager i mai, der de spilte inn basissporene og vokalen til sangene i Dave Stewarts hjemmestudio i Los Angeles. Overdubbing og miksing ble gjort i England, i Harrisons hjemmestudio F.P.S.H.O.T. (Friar Park Studio, Henley-on-Thames).
Under dekknavnet «Brødrene Wilbury», ble medlemmene kjent som: Nelson (Harrison), Otis (Lynne), Lucky (Dylan), Lefty (Orbison) og Charlie T. Jr. (Petty). Harrison var allerede kjent med alternative identiteter fra Sgt Pepper's Lonely Hearts Club Band, men dette konseptet ble tatt ett steg videre: deres ekte navn dukket aldri opp på albumet, ikke engang som låtskrivere.
Siden Harrison var «oppfinneren» av gruppen så signerte han dem til Warner Bros. Records (som Petty etterhvert selv skrev kontrakt med), hans daværende plateselskap.
Albumet
Albumet ble utgitt 18. oktober 1988. Volume One ble en overraskende hit dette året. Albumet solgte to millioner kopier innen seks måneder. Singelen «Handle with Care» kom ikke langt opp på listene (på 45.-plass i USA), men albumet gjorde det. Albumet nådde 16.-plass i Storbritannia og en imponerende 3.-plass i USA. Med over femti uker på listene, ble albumet senere sertifisert til 3x platina. Mens Harrison og Petty hadde hatt nylige suksesser, så hadde ikke Dylan, Orbison og Lynne hatt et album liggende så høyt på listene på mange år. På den tiden hadde ingen Dylan-album solgt så mye som to millioner. Som en kritiker sier det, det var «det var et av tidenes kommersielle kupp».
Etter at George Harrisons distribusjonsavtale med Warner Bros. Records gikk ut i 1995 gikk eiendomsretten over til Dark Horse Records-katalogen og de to Traveling Wilburys-albumene over til Harrison, og albumene gikk ut av trykk. 12. juni 2007 ble Traveling Wilburys Vol. 1 og Vol. 3 gjenutgitt av Rhino Records som The Traveling Wilburys Collection, pakket sammen med bonusspor og en DVD. Boksen tok 1.-plassen på UK Albums Chart og nummer 9 på Billboard 200 allerede første uken i salg.
Sporliste
Alle sanger skrevet av the Traveling Wilburys.
London (grevskap)
Grevskapet London var et administrativt og seremonielt grevskap fra 1888 til 1965. Det grenset mot Middlesex i nord og vest, Essex i nordøst, Kent i sørøst og Surrey i sør. Grevskapet utgjorde et areal på noe under 75 000 acre eller 30 351 hektar og la geologisk innenfor Londonbassenget.
Grevskapet ble opprettet som en del av innføringen av grevskapsråd, og ble styrt av London Country Council. Det dekket ikke hele det området som i dag er Stor-London, og styrte heller ikke i City of London. Grensene ble satt til det området som blitt administrert av Metropolitan Board of Works tidligere, det vil si deler av Middlesex, Surrey og Kent. Dette området består i dag av bydelene Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster.
I 1965 ble grevskapet oppløst og innlemmet i det nye Stor-London, der det tilsvarer området kjent som indre London. Grevskapsadministrasjonen overlevde i forminsket versjon som Inner London Education Authority, som tok seg av utdanningsspørsmål frem til 1980-årene.
Bydeler
I 1889, elleve år etter at grevskapet ble opprettet, ble det delt inn i 28 bydeler, metropolitan boroughs. Disse erstattet de gamle verdslige sognene, i London kalt vestries og distriktene. I 1965 ble disse slått sammen til tolv av de nåværende bydelene i London.
Julia Smith
Julia Smith (født 26. mai 1927 i London i England, død 19. juni 1997 i London i England) var en regissør og produsent.
Karriere
Smiths ble involvert i TV-serieproduksjon da hun regisserte episode av serien Suspense i 1962. Deretter regisserte hun episoder av populære serier som Z Cars (1962) og Doctor Who (1966). For sistnevnte regisserte hun historiene The Smugglers og The Underwater Menace. I 1967 regisserte hun en filmatisering av The Railway Children som var en stor nok suksess til at en film ble laget i 1970.
Mens hun arbeidet på Z Cars møtte hun Tony Holland som skrev manus for serien. De begynte å jobbe sammen som henholdsvis produsent og manusredigerer og de jobbet på BBCs dramasere Angels (TV-serie) (1975–83).
EastEnders
I 1983 kontaktet BBC Smith og Holland for å spørre om de kunne lage en ny dramaserie. De ble gitt to ideer, en serie om en campingplass eller en serie om et kjøpesenter. De likte ikke noen av ideene og forlangte at de fikk utvikle sin egen serie om noe de kjente.
De skapte en serie satt til East End i London. Da de begynte å søke etter skuesillere hadde Smith retningslinjen «Only genuine Eastenders need apply» og det var derifra navnet kom. Opprinnelig skulle serien kalles Eastenders, men Jonathan Powell, daværende sjef for dramaavdelingen, sa at den andre «e»-en ikke så bra ut på papiret og han foreslo at den kunne være en majuskel.
Eldorado
Etter suksessen med EastEnders, samarbeidet Smith og Holland på såpeoperaen Eldorado. Holland skapte serien basert på en ide av Verity Lambert og Smith var produsent. BBC håpte at denne serien også ville være en suksess like EastEnders. En rekke hendelser gjorde at serien ble den dyreste floppen som BBC hadde produsert. Smith fikk skylden og deretter sparken. Hun mente at BBC ikke hadde gitt Eldorado en sjanse til å etablere seg.
Død
Smith pensjonerte seg etter Eldorado og hun døde av kreft i 1997.
Banesykling
Banesykling er en sykkelsport som arrangeres på spesialbygde baner eller velodromer med spesielle banesykler.
Banesykling er særlig populært i Europa, først og fremst i Belgia, Frankrike, Tyskland og Storbritannia der det ofte brukes som trening utenom sesongen for landeveissyklister. Sporten står også sterkt i Japan, Australia og Nord-Amerika. Banesykling inngår i Sommer-OL og det arrangeres egne verdensmesterskap.
Individuell forfølgelse
To syklister starter fra hver sin side av banen. Menn sykler 4,000 m og kvinner sykler 3,000 m. Det blir først kjørt kvalifisering der de to beste tidene møtes i finale, mens nr 3 og 4 møtes i bronsefinale. I finalene er det førstemann til å tilbakelegge distansen som vinner. Man vinner også om man tar igjen motstanderen.
Forfølgelse - lag
Fungerer på samme måte som individuelt, bortsett fra at det er to lag med fire ryttere som starter fra hver sin side av banen. I lagforfølgelse kjøres det også 2 runder med løp før finalene gjennomføres
Lagsprint (Olympic sprint)
Hvert lag består av tre ryttere (to for kvinner) som sykler i tet en runde hver før de overlater til nestemann. To lag starter på hver sin side av banen. Det kjøres kvalifisering og finale på samme måte som i individuell forfølgelse
Sprint
Det kjøres først 200m kvalifisering med flyvende start. Deretter settes det opp "sprint-heat" etter resultatene i kvalifiseringen. I heatene starter 2 ryttere sammen og sykler 3 runder. Det kjøres 3 heat i hver runde, så det er førstemann til å vinne 2. Vinneren går videre til neste runde og taperen ryker ut. Slik fortsetter det helt til det gjenstår 4 ryttere i semifinalen. Vinnerne av semifinalen går til gullfinale og taperne til bronsefinale.
Keirin
6 ryttere får drahjelp av en motorsykkel som gradvis øker farten og forlater banen når det gjenstår 2,5 runder på 250m baner. Øvelsen foregår over 8 runder (2000m) på 250m baner
Rosenkrantz
Rosenkrantz er en dansk adelsslekt med grener i både Norge og Sverige med enkeltpersoner som har hatt høye stillinger i Norge. Slekten er kjent fra middelalderen, har eid store eiendommer i Danmark og Norge, samt har gjennom flere hundre år hatt mange medlemmer med mektige stillinger i begge land. Slekten har også medlemmer i Sverige.
Slektsmedlemmer har bl.a. vært lensherrer i Norge, eid baroniet Rosendal og vært statsråd.
Banesykling
The Hour
Her gjelder det å sykle lengst mulig i løpet av en time. Rekorden har vært holdt av mange store (landeveis)syklister som Fausto Coppi, Jacques Anquetil, Eddy Merckx, Francesco Moser, Miguel Indurain, Tony Rominger, Graeme Obree og Chris Boardman.
Rosenkrantz
Flere gater i norske byer er oppkalt etter slekten eller medlemmer av slekten, bl.a. i Oslo. Navnet Rosenkrantz kommer visstnok av at det på hjelmen i slektsvåpenet er en liten rekke eller "krans" av heraldiske roser under hjelmtegnet. Kransen er plassert mellom hjelmtegnets vesselhorn med påfuglfjær og hjelmens isse. På hjelmen i våpenet til Anna Beate Rosenkrantz gift Adeler, i Solum kirke, Skien, fra ca. 1770, er hjelmtegnet en ganske stor, rund krans av roser, men denne varianten kjennes ellers ikke i slekten. Våpen fra slekten er avbildet på Arnstein Rønnings nettsted http://heraldikk.blogspot.com/
Banesykling
Poengritt
En fellesstart der det deles ut 5, 3, 2 og 1 poeng til de fire første på innlagte spurter (hver tiende runde på 250 meters-baner). Man får 20 poeng ved å ta igjen feltet med en runde og det er doble poeng på siste spurt. Den med mest poeng vinner løpet. Ved lik poengsum er det siste spurt som er gjeldende. Kvinner sykler 30km og menn sykler 40km.
Rosenkrantz
Noe forskjellige våpenskjold har vært brukt i slekten; både enklere våpen fra dens tidligst kjente personer i Danmark, og mer sammensatte våpen i senere grener i Danmark og Norge. Våpnene fikk tilleggsfigurer, til dels både i skjoldfelter og i hjelmtegn, ettersom slektsmedlemmer ble utnevnt til baroner/friherrer med forskjellige titler.
Banesykling
Scratch
Scratch-løpet er en fellesstart på 10km for kvinner og 15km for menn. Vinneren er førstemann i mål. Dersom en eller flere ryttere har tatt igjen feltet med en runde er det førstemann over mål av disse rytterne som vinner.
Eliminasjonsritt
Eliminasjonsritt er en fellesstart der bakerste rytter ryker ut på annenhver runde på 250m bane. Til slutt gjenstår to syklister og førstemann av disse i mål vinner.
Omnium
Omnium er en sammenlagtøvelse som består av fire øvelser: scratch, tempo race, eliminasjonsritt og poengritt. Man samler poeng etter plassering på de 3 første løpene (40p til vinneren, 38p til 2 plass, 36p til 3 plass osv). Man tar med seg poengene inn i det avsluttende poengrittet og alle poeng man samler i poengrittet legges på den totale poengsummen. Dersom to ryttere har lik poengsum er det siste spurt som er gjeldende.
Rosenkrantz
På grensen mellom Danmark og Tyskland finner man også en by som heter Rosenkranz på tysk side og Rudbøl på dansk side. Statsgrensen går midt i byen og er en fascinerende severdighet. Det er imidlertid ikke klart hvorvidt bynavnet har sammenheng med slekten av samme navn.
Banesykling
Tempo race
Tempo race er et poengritt som går over 30 runder for kvinner og 40 runder for menn. Det sykles først 4 runder og deretter er det 1 poeng til førstemann over målstreken på hver runde. Man får 20 poeng for å ta igjen feltet med en runde. Den med flest poeng vinner løpet. Ved lik poengsum er det siste spurt som er gjeldende. Tempo race er ingen egen øvelse, kun en del av omnium
Follebu Fotballag
Follebu Fotballag er en fotballklubb stiftet i 1933. Den holder til i Follebu i Gausdal. Hjemmebanen er Follebu stadion. Laget rykket opp til 3. divisjon i 2007, og rykket ned igjen til 4. divisjon i 2010. Follebu spiller per 2022 i 5. divisjon.
Harbin Y-11
Harbin Y-11 er et kinesisk bruksfly og regionalt passasjerfly med STOL-kapabilitet.
Den første varianten, som ble produsert fra 1980, var utstyrt med to 9-sylindrede Quzhou Huosai-6A stjernemotorer med en ytelse på 285 hk hver. Disse ble på den neste varianten, som ble produsert fra 1992 under betegnelsen Y-11B, erstattet med to kraftigere Teledyne Continental TISO-550-B 6-sylindrede boksermotorer med en ytelse på 350 hk hver. En variant med oppgradert avionikk er også produsert under betegnelsen Y-11BI.
Y-11 har også blitt brukt av det kinesiske flyvåpenet.
Hovsflesa naturreservat
Hovsflesa naturreservat ligger i Vågan kommune i Nordland. Naturreservatet består av en gruppe med små, ubevokste holmer ute i havet nordvest for Gimsøya. Området har et areal på 670 dekar, hvorav 667 dekar sjøareal. Området er vernet for å ivareta en nasjonalt viktig/potensielt viktig hekkelokalitet for havsule og en storskarvkoloni med stor regional verdi.
Kappkoloniens riksvåpen
En advokat fra Cape Town med ivrig interesse for heraldikk, Charles Aken Fairbridge (1824–1893) ble spurt om å lage et riksvåpen for kolonien.
Symbolikken i riksvåpenet er: Løven som er et sørafrikansk dyr og finnes også i riksvåpnene til de to kolonimaktene som styrte Kapp, Nederland og Storbritannia. Ringene ble tatt fra våpenskjoldet til grunnleggeren av kolonien, Jan van Riebeeck. De tre skivene med liljene, (fleur-de-lis), representerer bidraget fra hugenotter til koloniens tidlige historie. Toppfiguren på et flettet klede (vulst) tilsvarer et hjelmtegn og er den antikke symbolske kvinnefiguren Spes (latin:håp og engelsk: Lady of Good Hope). Hun holder sitt symbol ankeret og det er dermed også en referanse til Kapps opprinnelse som en sikker havn og som «havets kro». Skjoldholderne er gnuen og gemsboken som er to typiske sørafrikanske dyr. Skjoldet er på et postament med et bånd som har mottoet «Spes Bona» og det betyr rett og slett «Godt Håp».
Andreas Tegström
Han gjennom karrieren spilt for klubbene Tenhult, Husqvarna, Sandefjord, Fredrikstad, Hønefoss og Jönköpings Södra.
Svensk fotball
Tegström har spilt for svenske Tenhult, og gikk etterhvert til Husqvarna i svensk andredivisjon.
Tegström kom som et ubeskrevet blad til Sandefjord foran 2005-sesongen. Han ble kåret til årets spiller i svensk andredivisjon i 2005 og scoret 22 mål på like mange kamper. Etter en fantastisk sesong i Husqvarna var han ønsket av flere klubber, men valgte til slutt Sandefjord.
Alf Kjellman
Han ledet eget revyorkester i hjembyen (1955 og 56), medlem av «Swinging Quartet» (1956-57), Sverre Lunds kvartett (1958-59), spilte tenorsax og skrev arrangementer for det lokale jazzklubborkestret (1958-59).
Høsten 1959 flyttet han til Oslo og ble med i Oslos jazzmiljø, først hos Kjell Karlsen (1959), dernest hos Ditlef Eckhoff (på første Moldejazz i 1961). Kjellman bidro også til filmmusikk på Line (film) (1961) med forøvrig Atle Hammer, Frode Thingnæs, Mikkel Flagstad, Eilif Holm, Einar Iversen, Erik Amundsen og Egil Johansen. På 60- og 70-tallet bidro han i Club 7-miljøet, var med  på utgivelser med Arild Wikstrøm, samt bluesgruppen Sapphires, Han flyttet til Molde i 1975 og deltok  på LP-en Østerdalsmusikk, flyttet så til Bodø og spilte med Kjell Bartholsen (1976). Flyttet tilbake til Oslo og spilte blant annet med Ola Calmeyer (1977–79). Han har også medvirket på utgivelser av Søyr (2000), samt et kutt med bl.a Ola Calmeyer på Nordnorsk jazzforums samleplate Distant Reports (Gemini Records, 2001.
Andreas Tegström
Norsk fotball
Tegström scoret ti mål for Sandefjord i Tippeligaen i 2006, men scoret bare ett mål i 2007.
Alf Kjellman
Selv ledet han The Alf Kjellman Project med plateutgivelsen You'll always need friends (Gemini Records, 1998), der Kjellmans komposisjoner ble fremført med musikerne Frode Nymo saksofon, Harald Johnsen bass, Inge Stangvik vokal, Jørn Øien piano, Kevin Dean og Ole Jacob Hansen trommer. Selv spilte han ikke. Fram til 2006 hadde han ennå ikke spilt på en eneste plateutgivelse i eget navn. Dette ble det forandring på da kollega og venn, trombonisten Øystein B. Blix startet opp plateselskapet Reflect for å gi ut platen June 1999, som var radioopptak med Kjellman, tatt opp av NRK under Festspillene i Nord-Norge i 1999. I 2000 ble det gjort studioopptak på. NRK i Tromsø, noe som resulterte i artistens eneste studioinnspilling: Feather, But No Wings.
Andreas Tegström
Norsk fotball
I august 2007 skrev han under en kontrakt med Fredrikstad, en overgang verdt knappe 4 millioner kroner. Etter å ha slitt med spilletid i Fredrikstad, ble han sommeren 2009 lånt ut til Hønefoss i Adeccoligaen. Karrieren i FFK var over i 2010 etter at kontrakten ikke ble fornyet. Han debuterte på hjemmebane 16. august, der han scoret 2-0-målet mot Alta, på overtid.
Alf Kjellman
Blix bidro også til artistens 70-årsfeiring med konsert på Vertshuset Skarven i Tromsø. Ifølge Bjørn Hansen var Kjellmann Til Nordlysfestivalen 2011 komponerte Henning Gravrok Fire variasjoner over Alf Kjellmans gode råd, fremført av Nordnorsk Storband med Tomasz Stanko.
Nysa (mytologi)
Nysa er i gresk mytologi et mytisk fjellområde som ble ulikt assosiert med Etiopia, Libya, Tribalia, eller Arabia av greske mytografer, og området var det tradisjonelle stedet hvor regnnymfene, hyadene, oppdro barneguden Dionysos, den såkalte «Zevs av Nysa». Allerede Homer nevner fjellet Nyseion som stedet hvor Dionysos under beskyttelse av nymfene vokste opp. Et egnet sted er således Pangaionfjellene i nord.
Via dyrkelsen av Dionysos, som kom til fastlandet Hellas fra Lilleasia (hvor hettittene kalte seg selv for «nesi» og deres språk for «nesili»), kan stedet for det mytologiske Nysa rett og slett ha vært konvensjoner som henviste til mytenes magiske og fjerntliggende ktonisk land. Navnet Nysa kan også ha vært en oppfinnelse for å forklare guden Dionysos' navn.
Flomlys
Flomlys en er sterk, bredstrålet kunstig belysning, som ofte benyttes for å belyse store og/eller utendørs idrettsarenaer mens et idrettsarrangement blir avviklet under dårlige lysforhold. På toppnivå i mange profesjonelle idretter er det et krav at et stadion må ha flomlys for å muliggjøre avvikling av kamper utenom dagtid. Ettermiddags- og kveldskamper passer ofte bedre for publikum som har jobb eller andre forpliktelser på dagtid. Den viktigste motivasjonen for dette er TV-markedsføring, spesielt i idretter som fotball som er avhengige av penger fra TV-rettigheter for å finansiere sin sport.
Nysa (mytologi)
Hesykhios av Alexandria, en gresk-egyptisk leksikograf på 400-tallet e.Kr., har nedtegnet en liste av de følgende steder som ble foreslått av antikkens forfattere som stedet for fjellet Nysa: Arabia, Etiopia, Egypt, Babylon, Rødehavet, Trakia, Thessalia, Sicilia, India, Libya, Lydia, Makedonia, Naxos, rundt Pangaios (en mytisk øy sør for Arabia), og Syria. Hensikten synes å være med et fjerntliggende land som Nysa er at det ligger så langt unna antikkens Hellas at ingen riktig viste hvor det lå.
Flomlys
I England ble de første forsøkene med flombelyste fotballkamper gjort på banen Bramall Lane i Sheffield i 1878. Den første flombelyste ligakampen i England fant imidlertid sted først 22. februar 1956 på Fratton Park i Portsmouth, i en kamp mellom Portsmouth og Newcastle United.
UEFA stiller krav til at et fotballstadion i kategori fire skal ha flomlys som gir banen en belysningsstyrke på minst 1 400 lux.
Den dominikanske republikk under Sommer-OL 2004
Den dominikanske republikk under Sommer-OL 2004. Trettitre sportsutøvere, sytten menn og seksten kvinner fra Den dominikanske republikk deltok i ni sporter under Sommer-OL 2004 i Athen. De kom på delt 54.-plass med en gullmedalje. Friidrettsutøveren Félix Sánchez var landets flaggbærer under åpningsseremonien. Han ble også landets første olympiske mester da han vant 400 meter hekk.
Fylkesvei 618 (Rogaland)
Fylkesvei 618 (Fv618) i Rogaland gikk mellom Nord-Talgje og Helgøy kai i Finnøy kommune.
Mauritania under Sommer-OL 1984
Mauritania under Sommer-OL 1984. To sportsutøvere fra Mauritania deltok i en sport under Sommer-OL 1984 i Los Angeles. Det var første gangen som Mauritania deltok i et sommer-OL, de vant ikke noen medaljer.
James Papez
James Wenceslas Papez (født 18. august 1883 i Glencoe i Minnesota, død 13. april 1958) var en amerikansk lege og nevroanatom, som er mest kjent for sine studier av det limbiske system, derav navnet Papez’ sirkel.
Valskog
Valskog er et tettsted i Kungsör kommune i Västmanlands län i landskapet Västmanland i Sverige. I 2010 hadde tettstedet 694 innbyggere.
Peng Cheng
Peng Cheng (født 23. april 1997) er en kinesisk kunstløper. Hun representerte landet sitt under Vinter-OL 2014 i Sotsji, der hun ble nummer 8 i parløp.
Under Vinter-OL 2022 i Beijing, ble hun nummer 5.
Hundholmen naturreservat
Hundholmen naturreservat er et naturreservat i Værøy kommune i Nordland.
Naturreservatet består av en gruppe med holmer på østsiden av Værøya. Området har et areal på 464 dekar, hvorav 380 dekar sjøareal. Området er vernet for å ivareta et interessant hekkeområde for sjøfugl.
Universitetet i Cape Town
Universitetet i Cape Town (engelsk: University of Cape Town, afrikaans: Universiteit van Kaapstad), forkortet UCT er et universitet i byen Cape Town i Sør-Afrika. Det regnes som Afrikas beste universitet, og rangerer som nummer én på kontinentet på to av verdens ledende rangeringer. Som Afrikas eneste universitet befinner deg seg blant verdens 200 beste universiteter.